kardosdrur/scandi-wiki huggingface dataset:
Sydfyn

Sydfyn er den sydlige del af Fyn. Det sydfynske område et ca. 15 km bredt bånd langs Fyns sydkyst mellem Faaborg og Lundeborg  

Mod syd ligger det Sydfynske Øhav med sine 55 øer og småøer. Øerne Tåsinge og Thurø er de største og begge med broforbindelse til fastlandet.

Den centrale by i området er Svendborg. Området er kendt for sin maritime tilknytning. Med sin placering ved Svendborgsund og den centrale beliggenhed i forhold til Østersøens havnebyer er Svendborg blevet præget af søfart og sejlads i århundreder. Lokalhistorisk vidner jættestuer og stendysser, samt mange herregårde og slotte, om fortiden.

Et eksempel på en jættestue er Hulbjerg-jættestuen 200 m øst for Søgård. Den ligger højt på en bakke og er Langelands bedst bevarede jættestue.

Området Sydøstfyn er navnlig kendt for sine mange slotte og herregårde. 

Nogle af de sydfynske historier handler også om de berømte fynbomalere. Kunstmuseet i Fåborg repræsenterer en stor samling af de fynske malere. Naturen har altid været et yndet motiv for kunstnere, og på Fyn var det først og fremmest de vilde og kuperede Svanninge Bakker, der trak. Et kendt værk med dette motiv er fynbomaleren Fritz Sybergs hovedværk "Aftenleg i Svanninge Bakker" fra 1900.

Den mere end 200 km lange vandrevej Øhavsstien strækker sig gennem den sydlige del af Fyn fra Falsled i vest til Lundeborg i øst og fortsætter derudover til Tåsinge, Ærø og Langeland.

Eksterne henvisninger 
 Sydfyn historisk 
 Historieportal, Fyn
 Kilder vedr. Fynbomalerne: Fynhistorie.dk – Berlingske.dk 21-7-2008
 Sydfynsk Nationalpark
 Sydfynsk dialekt -lyd 

Fyn
The Harry Potter Lexicon

The Harry Potter Lexicon er et stort online leksikon over J. K. Rowlings bogserie Harry Potter.

Indhold 
I leksikonet kan man finde en beskrivelse af næsten alt fra alle syv Harry Potter-bøger. Både personer, eliksirer, besværgelser, magiske dyr, steder og objekter m.m. er beskrevet i leksikonet. I leksikonet findes også en guide til J. K. Rowlings hjemmeside og tidslinjer, som beskriver meget nøjagtigt, hvordan hele bogserien har udspillet sig helt ned til hver enkelt dag. Udover at være leksikon byder hjemmesiden også på et forum og en webshop. Den er på engelsk, men kan stilles om til enten spansk eller fransk indtil videre. Men som der står på hjemmesiden, vil den snareste komme på flere sprog.

The Harry Potter Lexicon er desuden en af vinderne af J. K. Rowlings Fan Site Award, hvor hun har udvalgt de bedste fanhjemmesider om Harry Potter. Den komplette Fan Site Award-liste kan læses på J. K. Rowlings hjemmeside.

Eksterne henvisninger 
 The Harry Potter Lexicon
 J.K. Rowlings officielle site

Harry Potter
Rettenbach (Landkreis Günzburg)

Rettenbach er en kommune i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Offingen.

Geografi 
Rettenbach ligger i Region Donau-Iller.
 
I kommunen ligger landsbyerne Harthausen, Remshart og Rettenbach.
 
 

Landkreis Günzburg
Rådhuset i Łódź

Rådhuset i Łódź (polsk Ratusz Miejski) blev bygget i 1827 efter tegninger af Bonifacy Witkowski. Det er det ældste og mest værdifulde eksempel på klassisistisk arkitektur i byen. Rådhuset var en af de første murstensbygninger i Łódź, og blev bygget ved Frihedspladsen og selve begyndelsen af Piotrkowska-gaden.

Rådhusbygningen har to etager og en kvadratisk grundplan. Indgangen fra Frihedspladsen prydes af to kolumner. De findes også i elevationen til urtårnet i facaden, som kranses af en lille kuppel. Uret blev skænket af fabrikanten Karol Schlösser fra Ozorków i 1834. I tårnet findes også en klokke. I dag huser rådhuset Statsarkiverne.

Bygninger, konstruktioner og anlæg i Łódź
Lodz
Frederik Christian Danneskiold-Samsøe

Frederik Christian lensgreve Danneskjold-Samsøe (5. juli 1722 i København – 26. marts 1778 sammesteds) var en dansk godsejer, gehejmeråd, kammerherre, officer og generalpostdirektør.

Han var søn af grev Christian Danneskiold-Samsøes første ægteskab og er født den 5. juli (efter andre beretninger 5. juni) 1722, blev 1740 ritmester ved det 3. jyske kavaleriregiment og samme år kammerherre, 1746 virkelig ritmester ved det 2. jyske kavaleriregiment, 1748 oberstløjtnant, 1749 ridder af Dannebrog, 1752 første generalpostdirektør med en årlig indtægt af 1500 rigsdaler, 1758 gehejmeråd, 1763 ridder af ordenen l'union parfaite, 1766 gehejmekonferensråd, afskediget af Johann Friedrich Struensee den 5. januar 1771, kort før sin død 1777 ridder af Elefanten.

Fra 1754 af, da Gisselfeld Kloster efter Christian Gyldenløves enkes, Dorothea Krags, død trådte i virksomhed, blev han klosterets første overdirektør, i hvilken egenskab han havde adskillige vanskeligheder at bekæmpe, navnlig hidrørende fra ejendommens mådelige forfatning. Som generalpostdirektør fik han af kongen lov af opholde sig på Gisselfeld 7-8 måneder om året, så nogen stor rolle spillede han ikke i dette embede.

I året 1749 blev han gift med Nicoline Rosenkrantz (f. 1721, fik 1756 ordenen l'union parfaite, d. 7. februar 1771), datter af gehejmeråd, amtmand i Nyborg Christian Rosenkrantz til Skovsbo og Frederikke Louise f. Krag. Hans anden hustru, Frederikke Louise f. von Kleist (f. 1747, gift 1. juli 1771, d. 1814), datter af gehejmeråd, kammerherre, amtmand i Bredsted Christian Adam von Kleist og Sophie f. Rosenkrantz, var den førstes søsterdatter.

Danneskiold-Samsøe er begravet i Vor Frue Kirke. Han er portrætteret på familiebillede. Maleri af Peder Als 1750 på Gisselfeld. Barneportræt.

Se også 
 Danneskjold (adelsslægt)

Kilder 
 Dansk Biografisk Leksikon

Frederik Christian
Godsejere fra Danmark
Modtagere af l'union parfaite
Lensgrever fra Danmark
Danskere i 1700-tallet
Kavaleriofficerer fra Danmark
Riddere af Dannebrog (1671-1808)
Personer i Dansk Biografisk Leksikon
Personer fra København
Post- og Telegrafvæsenets generaldirektører
Kammerherrer fra Danmark
Gehejmekonferensråder fra Danmark
OPP

OPP har flere betydninger:

 OPP (Rave) – Other People's Property, en række raves i Århus i 2006 og 2007
 Offentligt-privat partnerskab – En form for udlicitering af offentlige bygge- og anlægsopgaver
Svend O. Hansen

Svend Oluf Hansen (1. september 1925 i Hillerød – 27. august 1983) var en dansk landsretssagfører og idrætspolitiker. Han blev bestyrelsesmedlem i Danmarks Idræts-Forbund i 1964, og formand for økonomiudvalget i 1975. I 1978 blev han valgt som formand for DIF og varetog denne post indtil hans død i 1983. Han blev efterfulgt på posten af Kai Holm.

Svend O. Hansen var løber, og blev i 1944 dansk ungdomsmester på distancen 1500 m løb.

Formænd for Danmarks Idræts-Forbund
Jurister fra Danmark
Personer i Kraks Blå Bog (afdøde)
Ferrit (jern)

Ferrit er en af de 3 former, som jern kan krystallisere sig i. Denne form for jern kaldes også alfajern. Ferrit er stabilt indtil 910 grader og igen mellem 1400 og jernets smeltepunkt. Ferrit er kubisk rumcentreret og er meget følsomt overfor stød.

Kilde
Gyldendals DVD leksikon

Jern
Ferromagnetiske materialer
Ossuaire de Douaumont

Ossuaire de Douaumont (da.: Benhuset) er en nekropol for faldne soldater, der kæmpede ved Verdun i Frankrig under 1. verdenskrig.

Slaget ved Verdun indledtes som en tysk offensiv den 21. februar 1916, og sluttede i december s.å. efter 300 dage og nætters kamp. Ved slaget mistede 542.000 franske soldater livet, og de tyske tab var 434.000 faldne. Der blev affyret omkring 26 millioner artillerigranater.

Monumentet, der blev indviet i 1932, består af en lang klosteragtig bygning, hvori opbevares resterne af 130.000 faldne soldater. På den enorme kirkegård udenfor, ligger omkring 15.000 faldne, både franske og tyske.

Mange sønderjyder var tvunget i krig på tysk side, hvilket har betydet, at også mange danskere siden har besøgt kirkegården for at mindes familiemedlemmer, der faldt i krigen.

Eksterne henvisninger 

 Ossuaire de Douaumonts officielle hjemmeside

Kirkegårde i Frankrig
Frankrigs historie
M0n0wall

M0n0wall er et gratis open source-program, der realiserer en dedikeret firewall, når det kører alene på en computer. Den første udgave blev frigivet i 2003 og der er siden blev udgivet nye versioner flere gange om året. Udviklinken koordineres af Manuel Kasper, men mange andre har bidraget aktivt.

M0n0wall er baseret på FreeBSD-styresystemet og kan derfor køre på alle de computertyper som FreeBSD understøtter, herunder almindelige x86-PC'er og forskellige embeddede platforme. Mindst to netværkskort er påkrævet. Computeren sættes op til at starte op på (boote) et ca. 12 MB stort boot image, der inkluderer FreeBSD og M0n0wall. Image'et kan f.eks. være placeret på en CD eller et flashmedie og indstillinger kan f.eks. gemmes på en diskette eller på flashmediet. Konfiguration af firewallen sker gennem en web-baseret brugergrænseflade.

Programellet understøtter en lang række netværks- og sikkerhedsrelaterede funktioner, bl.a. pakkefiltrering, VPN, DHCP-server, dynamisk DNS og QoS.

Eksterne henvisninger 
 Officiel hjemmeside

Firewallsoftware
Farvegåseurt

 
Farvegåseurt (Anthemis tinctoria), også skrevet Farve-Gåseurt, er en 30-50 cm høj urt, der findes på agerjord, skrænter og i grusgrave.

Beskrivelse 
Farvegåseurt er en flerårig urt eller (sjældnere) en toårig plante med en opret, busket vækst. Stænglerne er runde i tværsnit, forgrenede foroven og tæt besat med fine, hvide hår. Bladene sidder spredt, og de er enkelt eller dobbelt fjersnitdelte med hel eller groft takket rand. Oversiden er grågrøn, mens undersiden er hvidlig med tæt behåring.

Blomstringen sker i juni-september, hvor de endestillede kurve er meget iøjnefaldende. Skivekronerne er rørformede og gule, mens randkronerne er tungeformede og gule. Af og til kan randkroner mangle helt. Frugterne er nødder med en lille krave.

Rodnettet består af en lodret, forholdsvis spinkel pælerod, der dog når dybt ned, og som bærer spinkle siderødder.

Højde x bredde og årlig tilvækst: 0,40 x 0,25 m (40 x 25 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

Arten hører hjemme på varme, ret tørre og veldrænede, lysåbne eller svagt skyggede steder med kalkrig, gruset jordbund: staudesamfund langs skovkanter, ruderater, vejskråninger, opgivne marker osv.

I Dyjí-dalen i det sydvestlige Mähren mellem byerne Znojmo og Vranov nad Dyjí, dvs. tæt på grænsen til Østrig, vokser arten sammen med bl.a. aksrapunsel, alm. fjergræs, merian, tjærenellike, vintergæk, bakkemysike, bakkestar, blodrød storkenæb, bølgekronet storkenæb, engsalvie, fladkravet kodriver, Gagea bohemica (en guldstjerne-art), grenet edderkopurt, gul løg, gul skabiose, guldhårasters, hvid diktam, hvid staudeklematis, håret flitteraks, korsensian, mørk kongelys, nikkende kobjælde, pilealant, pilebladet tusindstråle, rank potentil, rørgræs, skærmokseøje, smalbladet klokke, sommeranemone, stor knopurt, tidlig timian, virgilasters, vårfladbælg, ædel røllike og ædelkortlæbe

Sorter 
 Anthemis tinctoria 'Kelwayi' med op til 5 brede kurve.
 Anthemis tinctoria var. Discoidea med hvide randkroner.

Anvendelse 
Arten (og sorter og varianter af den) kan bruges som haveplanter i stenbede, krukker, kummer og i steppebede. Desuden kan planten bruges til farvning af uldgarn, fordi den indeholder et kraftigt, gult farvestof.

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Nytteplanter
Haveplanter
Flerårige urter
Gule blomster
Gåseurt
Gunnar Aage Hagemann

Gunnar Aage Hagemann (12. december 1877 – 30. december 1971) var dansk hofjægermester, godsejer, cand.polyt. og filatelist. Han var søn af fabrikanten Gustav Adolph Hagemann, i hvis fabrikker han sad i bestyrelsen, og bror til Paul Hagemann.

Hagemann blev student i 1897 og ingeniør i 1902. Efter endt uddannelse fik han arbejde på Helsingørgades Sukkerraffinaderi i København, men tog på en udlandsrejse i 1903 hvor han besøgte Colorado i USA, Hawaii, Australien og Java. Fra 1905 til 1908 var Hagemann underbestyrer på sin fars sukkerplantage på Sankt Croix. Han vendte tilbage til Danmark i 1908.

Hagemann købte ved hjemkomsten til Danmark hovedgården Ristrup i Sabro Sogn ved Århus som han ejede fra 1908 til 1917. Senere blev han ejer af flere andre gårde og godser i Danmark og Sverige. Han ejede således Bergsøholm gods (svensk: Bergsjöholm) ved Ystad fra 1916,  ved Ystad fra 1930 til 1947, Søbækgård i Mørdrup fra 1916 til 1947 og Hanebakkegård i Gunderød ved Hørsholm fra 1942 til 1971.

Gunnar Hagemann udgav mellem 1941 og 1951 flere værker om dansk (herunder dansk-vestindisk) filateli. Han havde i en periode opholdt sig i Dansk Vestindien, hvor faderen ejede sukkerplantager på Skt. Croix.

Han modtog Danmarks Filatelist-Unions (fra 1978 Danmarks Filatelist Forbunds) Danmark-Medaille i 1946 og blev i 1955 indskrevet som The Roll of distinguished Philatelists, ligesom han var æresmedlem af The Royal Philatelic Society i London.

Hagemann var medlem af Forenede Danske Motorejeres (FDM) præsidium og bestyrelsen i Kongelig Dansk Automobil Klub (KDAK).

26. november 1904 blev Hagemann gift med Erna Maria Langballe. De fik fire børn. Erna Hagemann døde i 1948 og Hagemann giftede sig igen senere med Margit Norlindh.

Han modtog Dannebrogordenen.

Referencer

Kilder 
 Kraks Blå Bog 1957

Filatelister fra Danmark
Ingeniører fra Danmark
Riddere af Dannebrog
Godsejere fra Danmark
Danskere i 1900-tallet
Godsejere fra Skåne
Personer i Kraks Blå Bog (afdøde)
Hofjægermestre fra Danmark
Studenter fra Østre Borgerdyd Gymnasium
G.A. Hagemann

Der er flere personer med navnet G.A. Hagemann:

 Gustav Adolph Hagemann (1842-1916) – en dansk fabrikant, legatstifter, politiker og rektor for Polyteknisk Læreanstalt
 Gunnar Aage Hagemann (1877-1971) – en dansk hofjægermester, fabrikant og filatelist, søn af ovennævnte
Desuden:
 G.A. Hagemanns Guldmedalje
 G.A. Hagemanns Kollegium
Salzmannschule Schnepfenthal

Salzmannschule er et specialgymnasium for sprog, der ligger i  Schnepfenthal, der er bydel i Waltershausen i Landkreis Gotha i den tyske delstat  Thüringen.

Historie
Skolen blev grundlagt i  1784 af Christian Gotthilf Salzmann, oprindelig til undervisning af børnene i hans egen store familie, og for at teste nye undervisningsteorier. Der låntes idéer fra John Locke, Jean-Jacques Rousseau, og især Johann Bernhard Basedow, grundlæggeren af den første Philanthropinum, en progresiv eksperimenternde skole i Dessau. Naturlove og  oplysning var nøgleord; det praktiske liv blev viet stor opmærksomhed, og moderne sprog blev omhyggeligt indlært. Gymnastik og fysisk træning  blev viet særlig opmærksomhed af læreren Johann Christoph Friedrich GutsMuths, som regnes for en af grundlæggerne af moderne undervisning i fysisk træning og gymnastik.

En af de berømteste elever er den tyske geograf Carl Ritter, og den danske retslærde Paul Detlev Christian Paulsen har gået på skolen.

Kilder 
 Olaf Carlsen, Realistiske strømninger i den højere Skoles Undervisning, bind 2, Levin & Munksgaards Forlag, 1931, s. 140ff.

Eksterne henvisninger
 Website der Salzmannschule Schnepfenthal

Thüringen
Skoler i Tyskland
Oplysningstiden
Röfingen

Röfingen er en kommune i Landkreis Günzburg i Regierungsbezirk Schwaben i den tyske delstat Bayern. Den er en del af Verwaltungsgemeinschaft Haldenwang.

Geografi 
Röfingen ligger i Region Donau-Iller.
 
Der er landsbyerne Roßhaupten og Röfingen i kommunen.

Historie 
Röfingen hørte fra middelalderen til det østrigske Markgrevskab Burgau. Efter fredsaftalerne i Brünn og Preßburg i 1805 kom byen under Bayern.

Landkreis Günzburg
C.F. Hansen Medaillen

C.F. Hansen Medaillen er en dansk hædersbevisning, der tildeles danske arkitekter af Det Kongelige Akademi for de Skønne Kunster. Den er opkaldt efter Christian Frederik Hansen og er uddelt siden 1830. Det er den højest opnåelige medalje for arkitekter. Også kendt som C.F. Hansens Opmuntringspris eller -præmie.

Modtagere 

 1833: Johan Jacob Deuntzer og Gottlieb Bindesbøll
 1835: N.S. Nebelong
 1838: L.A. Winstrup
 1841: H.C. Stilling
 1850: Ferdinand Meldahl
 1856: C.V. Nielsen
 1859: Vilhelm Dahlerup
 1875: P.C. Bønecke
 1886: Vilhelm Friederichsen
 1891: Vilhelm Holck
 1893: Axel Berg
 1907: Sven Risom
 1912: Johannes Tidemand-Dal
 1914: Thomas Havning
 1917: Ejnar Dyggve
 1918: Charles Christensen og Christian Kampmann
 1921: Marius Pedersen (for villaen Møllevangen 6, Holbæk)
 1924: P.V. Jensen Klint og Ib Lunding
 1926: Holger Jacobsen 
 1930: Henning Jørgensen
 1934: Preben Hansen (for rejseskitser fra Sydamerika)
 1935: Hans Christian Hansen
 1937: Ejner Graae og Henning Helger
 1943: Ivar Bentsen
 1944: Finn Juhl (for eget hus, Kratvænget 15 i Ordrup)
 1945: G.N. Brandt 
 1947: C.F. Møller og Kay Fisker
 1949: Kai Christensen
 1950: Ejnar Dyggve 
 1951: Erik Christian Sørensen
 1954: Kaare Klint og Vilhelm Lauritzen
 1955: Arne Jacobsen og Bertel Udsen
 1963: Mogens Koch 
 1966: F.C. Lund 
 1967: Jørn Utzon 
 1971: Mogens Lassen 
 1972: Børge Mogensen 
 1973: Peter Bredsdorff 
 1977: Steen Eiler Rasmussen 
 1978: Lis Ahlmann 
 1979: Vilhelm Wohlert 
 1980: Viggo Møller-Jensen 
 1982: Hans J. Wegner 
 1983: Jørgen Bo 
 1986: Tegnestuen Vandkunsten (Svend Algren, Jens Thomas Arnfred, Michael Sten Johnsen og Steffen Kragh)
 1985: Henning Larsen 
 1987: Knud Friis og Elmar Moltke Nielsen 
 1988: Johan Richter 
 1989: Erik Christian Sørensen (igen) og Vibeke Klint 
 1991: Nanna Ditzel og Hans Dissing og Otto Weitling 
 1992: Gertrud Vasegaard, Inger & Johannes Exner 
 1993: Karen & Ebbe Clemmensen og Knud Holscher 
 1995: Erik Korshagen 
 1996: Sven-Ingvar Andersson 
 1998: Tegnestuen Vandkunsten (igen)
 1999: Gehrdt Bornebusch 
 2000: Niels Fagerholt, Hans Munk Hansen og Knud Munk
 2002: Hanne Kjærholm og Grethe Meyer
 2003: Jørn Palle Schmidt
 2004: Gutte Eriksen og Poul Ingemann
 2006: Tyge Arnfred og Lene Tranberg
 2008: Dorte Mandrup-Poulsen
 2009: Kim Herforth Nielsen
 2010: Erik Hansen
 2011: Ulrik Plesner
 2012: Jan Søndergaard
 2013: Jan Gehl
 2014: Stig Lennart Andersson
 2016: Ursula Munch-Petersen
 2017: Bjarke Ingels
 2018:  Torben Schønherr
 2020: Dan Stubbergaard
 2020: Signe Cold og Christian Cold

Referencer

Eksterne henvisninger 
Tildelinger af medaljer - C.F. Hansen Medaillen, akademiraadet.dk

Arkitekturpriser fra Danmark
Etableret i 1830
Det Kongelige Akademi for de Skønne Kunster
Thannhausen

Thannhausen er en by i Landkreis Günzburg i Regierungsbezirk Schwaben i den tyske delstat Bayern. Den er administrationsby i Verwaltungsgemeinschaft Thannhausen.

Geografi 
Thannhausen ligger i Region Donau-Iller.
 
Kommunen består af byen Thannhausen, landsbyen Burg og bebyggelsen Nettershausen.

Thannhausen ligger i dalen til floden Mindel mellem Augsburg og Ulm ved udkanten af Naturpark Augsburg-Westliche Wälder og mellem Mindelheim og Burgau.

Landkreis Günzburg
Ursberg

Ursberg er en kommune i Landkreis Günzburg i Regierungsbezirk Schwaben i den tyske delstat Bayern.

Geografi 
Ursberg ligger i Region Donau-Iller.
 
I Kommunen ligger ud over Ursberg, landsbyerne Bayersried, Mindelzell, Oberrohr og Premach .

 Den tidligere CSU-formand i Bayern, og finansminister under Helmut Kohl, Theo Waigel er født i Ursberg.

Eksterne henvisninger 

 

Landkreis Günzburg
STS-61-B

STS-61-B (Space Transportation System-STS-61-B) var rumfærgen Atlantis anden rumfærgeflyvning. Opsendt 26. november 1985 og vendte tilbage den 3. december 1985.

Hovedformålet var at sætte kommunikationssatellitterne Morelos-B, AUSSAT-2 og  SATCOM KU-2 i kredsløb.

Besætning 
   Brewster Shaw (kaptajn)
   Bryan O'Connor (pilot)
   Mary Cleave (1. missionsspecialist)
   Sherwood Spring (2. missionsspecialist)
   Jerry Ross (3. missionsspecialist)
   Rodolfo Neri Vela (1. nyttelastspecialist)
   Charles Walker (2. nyttelastspecialist)

Missionen 

Hovedartikler:

Eksterne henvisninger 
 STS-61-B NASA 

Rumfærgeprogrammet
Wilhelm Landaus bankhus

Wilhelm Landaus bankhus (polsk Dom bankowy Wilhelma Landaua) ligger ved Piotrkowska-gaden 29 i Łódź. 

Bygningen forener sin neobarokform (inspireret af datidens parisiske arkitektur) med art nouveaumotiver (geometriske planteornamenter, karakteristiske masker, maskaroner og vinduernes tykke indramning). Også bygningens indre bærer præg af art nouveaustilen. 

Bankhusets to vinger forenes af et rundt hjørne som har tre vinduer og kranses af en effektfuld kuppel. Elevationen fra Piotrkowska-gaden har seks vinduer, mens den noget længere, fra Stanisław Więckowskis gade, har otte.

Over hovedportalen kan man fra Piotrkowska-gaden se Merkurs hoved omkranset af planter, mens portalens bue viser ejerens initialer "WL" indflettet i plantedekorationer.

Historie 
Wilhelm Landaus bankforretning blev grundlagt i 1858 og hørte til de betydeligste private banker i Warszawa mod slutningen af det 19. århundrede. I Łódź åbnede banken sin filial i 1870, til at begynde med ved Piotrkowska-gaden 39. Efter at Landau købte grunden ved Piotrkowska-gaden 29, bestemte han sig for, at bygge et nyt sæde. 

Den nye bygning blev tegnet i 1902 af arkitekten Gustaw Landau-Gutenteger og blev færdigbygget i 1903. Selve banken havde kun sine lokaler på første etage. Stueetagen blev lejet ud til butikker, mens anden og fjerde rummede fire luksuriøse lejligheder. I mellemkrigstiden blev bygningen solgt til Den polske forretningsbank i Lviv, og blev senere købt af en privatejer.

Bygninger, konstruktioner og anlæg i Łódź
Dawid Szmulewicz’ murstenshus

Dawid Szmulewicz’ murstenshus (polsk Kamienica Dawida Szmulewicza) ligger ved Piotrkowska-gaden 37 i Łódź.

På grunden, som i 1887 tilhørte Icek Lejb Kon, stod oprindeligt en enetages bygning med to tilbygninger. I 1894 blev den overtaget af Dawid Szmulewicz, som bestemte sig for, at bygge et nyt murstenshus i art nouveau efter tegninger af Gustaw Landau-Gutenteger. Bygningen stod færdig i 1904.

Murstenshuset har fem etager og en rektangulær grundplan. På facaden findes et tre etager højt karnap som ender i en loggia dækket af en kuppel. Den er ellers udsmykket med blade, striber, løvehoveder og kvindemasker (maskaroner). Trappeopgangene er pyntet med stukkatur. Murstenshusets indre er bevaret i sin oprindelige form, med undtagelse af stueetagen som er blevet bygget om.

Bygningen har to, tre etager høje tilbygninger i vestlig retning. De står skråt i forhold til Piotrkowska-gaden på grund af den oprindelige matrikelinddeling fra 1820'erne.

Bygninger, konstruktioner og anlæg i Łódź
Oskar Kons murstenshus

Oskar Kons murstenshus (polsk Kamienica Oskara Kona) ligger ved Piotrkowska-gaden 43 i Łódź.

Bygningen blev opført i 1870 til Oskar Kon, som i sin tid var den rigeste jødiske fabrikant i byen. I 1901 blev murstenshuset bygget om til den form det har i dag, efter tegninger af Gustaw Landau-Gutenteger, som samtidig åbnede sit arkitektkontor der. Bygningen var det første eksempel på art nouveau-arkitektur i Łódź. Facaden blev pyntet med plantemotiver i form af laurbærblade, blomster og bladknopper rundt om porten og vinduerne. 

Bygningen har syv vinduesrækker. Det højest placerede tredelte vindue er dækket med en kuppel. På kuppelen findes en kugle formet af bladagtige elementer.

I årene 1899-1939 lå Jakub Jankielewicz og Eliakim Gliksmans synagoge ved murstenshusets gårdsplads.

Bygninger, konstruktioner og anlæg i Łódź
Poznańskiernes murstenshus

Poznańskiernes murstenshus () ligger ved Piotrkowska-gaden 51 i Łódź.

Bygningen havde oprindeligt to etager og blev rejst i 1880'erne efter tegninger af Hilary Majewski. I 1891 blev den købt af Izrael Poznański og fik påbygget nye etager efter tegninger af Franciszek Chełmiński. Den blev igen byggt om i 1895 efter tegninger af Julius Jung.

Bygningsfacaden har en rig eklektisk udsmykning, med overvægt af barokke former (Ludvig XIII). Jung havde studeret ved École des Beaux-Arts i Paris, og påvirkningen fra fransk arkitektur er tydelig i det høje mansardtag med den dekorative balustrade.

Referencer 

Bygninger, konstruktioner og anlæg i Łódź